open-index/open-wikipedia-markdown huggingface dataset:
Kaho Naa… Pyaar Hai

**Kaho Naa… Pyaar Hai** (suom. ”Sano että rakastat minua”) on Rakesh Roshanin ohjaama ja tuottama intialainen hindinkielinen elokuva vuodelta 2000. Päärooleja näyttelevät Roshanin poika Hrithik Roshan ja Amisha Patel molempien ensimmäisessä elokuvassa.

*Kaho Naa… Pyaar Hai* oli vuoden menestynein hindielokuva. Se voitti yhdeksän Filmfare Awards -palkintoa. Hrithik Roshanista tuli ainoa näyttelijä, joka on voittanut sekä parhaan miestulokkaan että parhaan miespääosan Filmfare Awards -palkinnon samasta elokuvasta.

## Juoni
Nuori tyttö tapaa kuolleen poikaystävänsä kaksoisolennon ja saa mahdollisuuden löytää ihmiset, jotka murhasivat tämän.

## Näyttelijät

## Soundtrack

## Lähteet

## Aiheesta muualla
* 
*
Bundeskanzleramt

**Bundeskanzleramt** (lyhenne **BK**, **BKAmt**) on Saksan liittokanslerin virasto. Virastoa johtaa kansliapäällikkö, joka on 6. toukokuuta 2025 alkaen ollut kristillisdemokraatti Thorsten Frei, Merzin hallituksen erikoisasiainministeri.

## Tehtävä ja organisaatio

Liittokanslerin viraston tehtävät ovat:
*liittokanslerin tehtävään liittyvien tärkeiden tietojen kokoaminen muilta ministereiltä
*ministereiden töiden koordinointi, esim. liittopäivien esittämien kysymyksiin vastaaminen
*liittovaltion hallinnon toiminnan takaaminen.

Virasto on jaettu kuuteen osastoon:
* osasto 1: sisä- ja oikeuspolitiikka
* osasto 2: ulko-, turvallisuus- ja kehitysyhteistyöpolitiikka
* osasto 3: sosiaali-, terveys-, työmarkkina- ja infrastruktuuri- ja yhteiskuntapolitiikka
* osasto 4: talous- ja valtiovarainpolitiikka
* osasto 5: Eurooppa-politiikka
* osasto 6: liittovaltion tiedustelupalvelu ja sen koordinointi.

Tämä jaottelu noudattelee politiikan suuria asiakokonaisuuksia, esim. kohta 2 koskee maan ulkoasiainministeriöä.

## Virastotalo

Liittokanslerin viraston toiminnot sijaitsevat saman nimisessä rakennuksessa Berliinin Tiergartenissa. Rakennus on valmistunut vuonna 2001. Se on osa hallintokorttelissa sijaitsevaa Band des Bundes -nimistä rakennuskokonaisuutta, jonka ovat suunnitelleet arkkitehdit Axel Schultes ja Charlotte Frank. Rakennuksen yhteydessä on myös Saksan liittokanslerin virka-asunto.

## Kuvagalleria

Tiedosto:Palais Schaumburg.JPG|Palais Schaumburg, eli Budeskanzleramtin toimisto Bonnissa.
Tiedosto:Bundeskanzleramt from Reichstag.jpg|Bundeskanzleramt Berlin nähtynä Valtiopäivätalosta
Tiedosto:Berlin - Bundeskanzleramt - Nacht - 2013.jpg|Bundeskanzleramt Berlin yöaikana
Tiedosto:Secretary Kerry, German Chancellor Merkel Address Reporters in Shadow of Reichstag (12237001054).jpg|Liittokansleri Angela Merkel ja Yhdysvaltain entinen ulkoministeri John Kerry Berliinin Buneskanzleramtilla, Valtiopäivätalo näkyy ikkunasta


## Lähteet
Boštjan Kline

**Boštjan Kline** (s. 9. maaliskuuta 1991) on slovenialainen alppihiihtäjä. Hän edustaa SK Branik Maribor -seuraa.

Kline sai nuorten MM-kilpailuissa pronssia syöksylaskussa Megevessä 2010. Hän voitti nuorten maailmanmestaruuden syöksylaskussa ja supersuurpujottelussa Crans Montanassa 2011. Sankt Moritzin MM-kilpailuissa 2017 hän oli syöksylaskussa seitsemäs ja Pyeongchangin olympialaisissa 2018 supersuurpujottelussa kymmenes. Cortina d'Ampezzon MM-kilpailuissa 2021 hän sijoittui syöksylaskussa 15:nneksi. Pekingin olympialaisissa 2022 hän sijoittui syöksylaskussa kymmenenneksi ja supersuurpujottelussa 20:nneksi.

Kline kilpaili maailmancupissa ensimmäisen kerran Val d’Isèren alppiyhdistetyssä joulukuussa 2009. Hän sai ensimmäiset maailmancup-pisteensä oltuaan Lenzerheiden maailmancupin finaalitapahtumassa 2011 syöksylaskussa 15:s. Ensimmäisen palkintosijansa hän saavutti oltuaan toinen Garmisch-Partenkirchenin syöksylaskussa tammikuussa 2016. Tätä ennen hän oli ollut maailmancupin osakilpailussa parhaimmillaan 13:s Santa Caterinan syöksylaskussa joulukuussa 2014. Hän oli kaudella 2015–2016 toinen myös Hinterstoderin supersuurpujottelussa. Ensimmäisen maailmancupvoittonsa hän saavutti Kvitfjellin syöksylaskussa 24. helmikuuta 2017.

## Lähteet
Maorien kuningasliike

**Maorien kuningasliike** (maoriksi *Te Kīngitanga*) oli Uuden-Seelannin Pohjoissaaren Waikaton alueen maoriheimojen keskuudessa vaikuttanut liike, jonka tarkoituksena oli saada maorien johtoon oma kuningas. Liike syntyi 1850-luvulla ja maorikuninkaita on edelleen. Nykyinen maorikuningatar on vuonna 2024 asemaansa astunut Nga wai hono i te po Paki. Maorikuninkaalla ei ole laillista valtaa, vaan asema on lähinnä symbolinen.

## Perimys
Maorien kuninkuus ei teoriassa seuraa perimyslinjaa. Kuitenkin käytännössä tähän asti kaikki maorien kuninkaat ovat olleet ensimmäisen kuninkaan Te Wherowheron jälkeläisiä. Kuninkaan asemaan astujan valitsevat kuningasliikkeeseen sitoutuneiden Tuwharetoa, Taranaki, Whanganui ja Tainui iwien edustajat. Kuningasliikkeen olemassaolon mielekkyydestä on sittemmin väitelty. Arvostelijoiden mielestä kuningasliikkeellä ei ole ollut tarvetta sen jälkeen, kun maorit saivat vuonna 1995 korvaukseksi menetetyistä maistaan 170 miljoonaa puntaa.

## Historia
Maorien kuningasliike syntyi yrityksestä estää maan myyminen eurooppalaisille uudisasuttajille. 1850-luvulla eri maoriheimot Pohjois- ja Eteläsaarelta kokoontuivat ja päättivät lopulta, että maorikuninkaaksi asettuisi Pōtatau Te Wherowhero, joka aloitti virassaan vuonna 1858. Häntä seurasi hänen poikansa Tāwhiao vuonna 1860. Tāwhiaon kaudella syttyi niin sanottu Waikaton sota kuningasliikkeen kannattajien ja eurooppalaisten välillä vuosina 1863–1864. Sodan seurauksena liikkeen kannattajat muuttivat Waikatosta nykyisin King Countrynä tunnetulle alueelle. Tāwhiaon kuoltua vuonna 1894 häntä seurasi vallassa hänen poikansa Mahuta, joka otti kaudellaan osaa edustajana myös Uuden-Seelannin parlamentissa.

Hänen vuonna 1912 valtaan noussut poikansa Te Rata jatkoi yhteistyötä Britannian kruunun kanssa, ja hänen kuoltuaan vuonna 1933 valtaan nousi hänen poikansa Korokī. Korokī oli hallitsijana hiljaisempi, ja häntä auttoi virassa hänen tätinsä Te Puea Hērangi. Korokīn kuoltua vuonna 1966 valtaan nousi hänen tyttärensä Te Ātairangikaahu, ensimmäinen maorien kuningatar. Te Ātairangikaahu kuoli vuonna 2006, ja valtaan nousi hänen poikansa Tūheitia Paki. Tūheitia Paki kuoli elokuussa 2024. Valtaan nousi hänen tyttärensä Nga wai hono i te po Paki.

## Luettelo maorien kuninkaista

## Lähteet
Rok Perko

**Rok Perko** (s. 10. kesäkuuta 1985 Kranj) on slovenialainen alppihiihtäjä.

Perko sai Bardonecchian nuorten MM-kilpailuissa 2005 kultaa syöksylaskussa ja hopeaa supersuurpujottelussa. Vancouverin olympialaisissa 2010 hän oli syöksylaskussa neljästoista.

Perko kilpaili maailmancupissa ensimmäisen kerran marraskuussa 2004. Ensimmäisen pistesijansa hän saavutti oltuaan 29:s Chamonix'n superyhdistetyssä helmikuussa 2006. Ensimmäisen palkintosijansa hän sai oltuaan toinen Val Gardenan syöksylaskussa joulukuussa 2012. Sitä ennen hän oli sijoittunut maailmancupissa parhaimmillaan 12:nneksi Kvitfjellin syöksylaskukilpailuissa maaliskuussa 2009 ja 2010. Hän on voittanut Euroopan cupissa yhden syöksylasku- ja supersuurpujottelukilpailun. Hän on voittanut myös useita Slovenian-mestaruuksia.
 
## Lähteet
Hugh Jessiman

**Hugh Jessiman** (s. 28. maaliskuuta 1984 New York, Yhdysvallat) on yhdysvaltalainen jääkiekkoilija. Jessiman on New York Rangersin varaus vuodelta . Jessiman oli viimeinen ensimmäisen kierroksen varauksista vuodelta 2003, joka debytoi NHL:ssä.

## Junioriura
Kaudella 2002–2003 Jessiman pelasi ECAC-junioriliigaa Dartmouth Collegen joukkueessa, teki 34 pelissä tehot 23+24=47 ja oli joukkueensa toiseksi parhain pistemies kahden pisteen erolla Lee Stempniakiin. Kausi 2003–2004 meni pisteiden valossa huonommin, kun 34 pelissä pisteitä kiertyi vain 33, tosin tälläkin kerralla hän oli joukkueensa paras pistemies ennen Stempniakia. Kausi 2004–2005 oli Jessimanin viimeinen yliopistokiekkoilussa, ja tällä kertaa hän pelasi vain 12 ottelua tehden pisteet 1+1.

## Ammattilaisura
New York Rangers varasi Jessimanin vuonna  numerolla 12. NHL-ura Rangersissa ei avautunut odotetulla tavalla, vaan Jessiman pelasi lähinnä farmiliiga AHL:ää ja AHL:n farmiliigaa ECHL:ää. Jessiman ei ole ikinä tehnyt urallaan kauden aikana pistettä per peli, ja hänen paras maalimääränsä ammattikaukaloissa on 20 kausilta 2008–2009 ja 2009–2010 Milwaukee Admiralsissa. Vuonna 2008 Jessiman kaupattiin Nashville Predatorsiin tulevaisuuden korvauksia ('future considerations') vastaan.

Vuonna 2010 Jessiman teki sopimuksen vapaana pelaajana Chicago Blackhawksin kanssa. Harjoitusleirin jälkeen Blackhawks laittoi Jessimanin waiwers-listalle, josta kukaan ei ottanut häntä. Jessiman päätyi farmiseura Rockford IceHogsiin. Vuonna 2011 Jessiman teki viisi pistettä 25 ottelussa IceHogsin riveissä, ja Blackhawks kauppasi hänet Jack Skillen ja David Pacanin kanssa Florida Panthersiin, josta Blackhawks sai korvaukseksi Michael Frolíkin ja Alexander Salákin. 27. helmikuuta Jessiman teki NHL-debyyttinsä Florida Panthersin kokoonpanossa. Itse pelin Panthers hävisi 2–1 New Jersey Devilsille.

Jessiman aloitti kauden 2011–2012 AHL-joukkue Lake Erie Monstersissa, jossa pelasi koesopimuksella. Hän aloitti siellä hyvin ja teki 19 maalia 32 ottelussa. Seuraavissa 11 ottelussa hän onnistui vain kertaalleen, eikä Monsters tehnyt hänelle jatkosopimusta. Jessiman siirtyi loppukaudeksi Calgary Flamesin farmijoukkueeseen Abbotsford Heatiin. Jessiman oli vielä siirtoajankohtana Monstersin paras maalintekijä. Hän teki koko kauden aikana lopulta 27 maalia ja 44 pistettä 67 ottelussa. Ottawa Senators teki kauden jälkeen Jessimanin kanssa vuoden sopimuksen.

## Lähteet
*

### Viitteet
Verkkoryhmä

**Verkkoryhmä** tarkoitti aiemmin Suomen puhelinverkon alueellista osaa. Kullakin verkkoryhmällä oli oma suuntanumeronsa. Verkkoryhmiä käytettiin vuoden 1996 suuntanumerouudistukseen asti. Tuolloin telealueet korvasivat ne. 

Maan jakaminen verkkoryhmiin perustui vuoden 1954 määräykseen. Jaon periaate oli se, että kukin alue yhdistettiin oman verkkoryhmänsä paikallispääkeskukseen. Keskus puolestaan yhdistettiin kaukopuhelinverkkoon.

## Verkkoryhmät ja suuntanumerot
Suomen puhelinverkko jakautui 80 verkkoryhmään. Verkkoryhmät numeroitiin yhdeksään jakoalueeseen etelästä pohjoiseen niin, että pienimmät numerot olivat etelässä ja suurimmat pohjoisessa. Verkkoryhmän suuntanumero saatiin siten, että verkkoryhmän tunnuksen eteen lisättiin kaukotunnus 9. 

Myöhemmin verkkoryhmiä yhdistettiin toisiinsa. Ennen kuin verkkoryhmät jäivät pois käytöstä vuonna 1996, niitä oli jäljellä enää 74. 

Verkkoryhmien nimet ja jakoalueet ovat taulukossa vuoden 1964 tilanteen mukaiset.

## Muutoksia
Lapin 99-alkuiset suuntanumerot muutettiin 96-alkuisiksi vuoden 1985 alusta. Tämän tarkoitus oli poistaa ulkomaiset vikasoitot, jotka häiritsivät Lapin puhelinasiakkaita.

Kemin suuntanumero muutettiin vuoden 1988 alusta 980:sta numeroksi 9698. Syy tähän oli 9800-palvelunumeroiden käyttöönotto. Palvelunumeroita oli aiemmin kokeiltu numerolla 927. Kansainvälisen standardoinnin takia numero jouduttiin muuttamaan 9800:ksi, joka kuitenkin meni päällekkäin Kemin verkkoryhmän suuntanumeron kanssa.

## Katso myös

* Kaukopuhelu
* Suuntanumerouudistus (1996)

## Lähteet

## Aiheesta muualla

* Suomen verkkoryhmät, tilanne 1.1.1974 (kartta)
Ornitiiniaminotransferaasi

**Ornitiiniaminotransferaasi** on entsyymi, joka katalysoi aminoryhmän siirtämistä ornitiinilta α-ketohapolle. Siten ornitiinista muodostuu glutamaatti-δ-semialdehydiä, joka on tasapainossa syklisen Δ-pyrroliini-5-karboksyylihapon kanssa. Yleensä aminoryhmän vastaanottajana on α-Ketoglutaarihappo, josta muodostuu glutamiinihappoa. Ornitiiniaminotransferaasi on tärkeimpiä ornitiinin aineenvaihduntaan osallistuvia entsyymejä ja reaktion tuote glutamaatti-δ-semialdehydi on välituote proliiniaminohapon biosynteesissä. Ornitiiniaminotransferaasin EC-numero on EC 2.6.1.13 ja CAS-numero 9030-42-6.

## Toiminta
Rakenteeltaan ornitiiniaminotransferaasi koostuu kuudesta samanlaisesta alayksiköstä, eli se on heksameeri. Alayksiköt ovat kooltaan noin 45 kDa. Toiminnaltaan entsyymi poikkeaa useista muista aminotransferaaseista siten, että siirtyvä aminoryhmä on sivuketjussa eikä karboksyyliryhmään nähden α-asemassa oleva aminoryhmä. Entsyymi muistuttaa rakenteeltaan paljon GABA-aminotransferaasia. Toimiakseen entsyymi tarvitsee kofaktorikseen pyridoksaalifosfaatin. Ornitiinitransaminaasia esiintyy ihmisellä lähes kaikissa kudoksissa, ja se on mitokondriaalinen entsyymi.

Pyridoksaalifosfaatti muodostaa ornitiiniaminotransferaasin erään lysiiniaminohapon kanssa aldimiinin eli Schiffin emäksen. Ornitiinimolekyyli sitoutuu aktiiviseen kohtaan ja muodostaa aldimiinin pyridoksaalifosfaatin sivuketjun aminoryhmän kanssa. Tätä seuraa ornitiinin γ-asemassa olevan hiilen deprotonointi ja hydrolyysi, jolloin vapautuu glutamaatti-γ-semialdehydi ja pyridoksaalifosfaattiin on liittynyt aminoryhmä, jolloin on muodostunut pyridoksamiinifosfaattia. Pyridoksamiinifosfaatti ja α-ketoglutaarihappo sitoutuvat ja kofaktori luovuttaa aminoryhmän hapolle. Sen jälkeen glutamiinihappomolekyyli vapautuu entsyymistä.

Yksi ornitiiniaminotransferaasin voimakkaimmista inhibiittoreista on ornitiinin johdannainen 5-fluorimetyyliornitiini. Muita entsyymin inhibiittoreita ovat muun muassa kanaliini ja gabakuliini.

## Ornitiiniaminotransferaasin puutos
Ornitiiniaminotrasferaasin puutos johtuu kolmesta tai neljästä mutaatiosta, jotka ovat resessiivisesti autosomien kautta periytyviä. Toimivan entsyymin puutos aiheuttaa ornitiinin kertymisen elimistöön. Pitoisuudet ovat yleensä 6–15-kertaiset verrattuna tavanomaisiin pitoisuuksiin. Muita poikkeavuuksia voivat olla lysiinin, kreatiniinin ja fosfokreatiniinin määrän vähäisyys elimistössä. Ornitiinitransaminaasin puutos on yhteydessä silmänpohjan pyörörappeumaan, joka edetessään aiheuttaa sokeuden. Ornitiinitransaminaasin puutos on yleisintä Pohjoismaissa, erityisesti Suomessa (HOGA).

## Lähteet
Ana Drev

**Ana Drev** (s. 6. elokuuta 1985 Šmartno ob Paki) on slovenialainen alppihiihtäjä.

Drev sijoittui Torinon olympialaisissa 2006 suurpujottelussa yhdeksänneksi. Val d'Isèren MM-kilpailuissa 2009 hän oli samassa lajissa neljästoista, Schladmingin MM-kisoissa 2013 kymmenes ja Sankt Moritzissa 2017 seitsemäs. Nuorten MM-kilpailuissa hän oli parhaimmillaan yhdeksäs suurpujottelussa 2002.

Drev saavutti ensimmäiset maailmancup-pisteensä oltuaan 25:s Söldenin suurpujottelussa 
lokakuussa 2004. Kymmenen parhaan joukkoon hän sijoittui ensimmäisen kerran oltuaan kahdeksas Panoraman suurpujottelussa marraskuussa 2007. Ensimmäisen palkintokorokesijoituksensa hän saavutti tammikuussa 2016 oltuaan toinen Flachaun suurpujottelussa. Muutamaa viikkoa myöhemmin hän oli toinen myös Mariborin suurpujottelussa. Euroopan cupissa hän on voittanut viisi suurpujottelukilpailua. Hän on voittanut myös Slovenian-mestaruuksia. 

## Lähteet
Raisioagro

**Raisioagro** on osa Raisio-konsernia. Rehuraisio Oy ja Raision Viljakauppayksikkö yhdistyivät Raisioagro Oy:ksi 1.1.2012.

Vuonna 2014 uudistetun strategian ohjaamana Raisioagro keskittyy maatalouden osa-alueisiin, joissa menestys perustuu ruokinnan ja kasvinviljelyn erikoisosaamiseen ja innovaatioihin.

Raisioagro lopetti sian- ja siipikarjanrehujen valmistuksen syyskuussa 2014. Yhtiön toiminnan painopiste on nyt naudan- ja kalanrehuissa, ruokintaosaamisessa ja kasvinviljelyssä. Muut tuotantopanokset ja -tarvikkeet täydentävät palvelutarjontaa.

Raisioagro tekee työskentelee Benemilk-innovaation edistämiseksi Suomessa ja hoitaa Benemilk-lypsykarjanrehujen myyntiä Suomessa ja Venäjällä. Benemilk-tuotteiden markkinaosuus kotimaassa on noin 10 prosenttia. 

Raisioagro Oy:n kalanrehuliiketoiminta käyttää 1.2.2015 lähtien markkinointinimeä Raisioaqua. Raisioaqua keskittyy kalankasvattajien tarpeisiin sekä kalanrehujen kehitykseen ja valmistukseen. Tuotevalikoiman tunnetuimpia tuotemerkkejä ovat Hercules LP Opti, Vital Pro ja Silver.

Raisioagro on aloittanut naudan- ja kalanrehujen vientiä Venäjälle, Baltiaan ja Ruotsiin.

Yhtiö valmistaa Raisiossa kalanrehuja ja rehujen esiseoksia. Naudanrehuja valmistetaan Ylivieskassa ja Kouvolassa. Raisioagron myyntikonttorit sijaitsevat Raisiossa, Kouvolassa ja Kokkolassa.

## Lähteet
Peter Cellier

**Peter Cellier** (s. 12. heinäkuuta 1928) on englantilainen näyttelijä. Hän on näytellyt teatterissa, televisiossa ja elokuvissa. Hän on näytellyt muun muassa televisiosarjassa *[[Kyllä, herra ministeri]]* ja sen jatkosarjassa *[[Kyllä, herra pääministeri]]*. Cellier on Royal National Theatre Companyssa.

## Elokuvat
* Morgan – toivoton tapaus (1966)
* Young Winston (1972)
* Luther (1973)
* Don't Just Lie There, Say Something! (1973)
* Man About the House (1974)
* Man Friday (1975)
* Barry Lyndon (1975)
* Jappervokki (1977)
* Crossed Swords (1977)
* Rain of Fire (1977)
* The Pumaman (1980)
* Breaking Glass (1980)
* Tulivaunut (1981)
* And the Ship Sails On (1983)
* The Last Days of Pompeii (1984)
* Hotelli Firenzessä (1985)
* Clockwise (1986)
* Out of Order (1987)
* Personal Services (1987)
* Talo jalavan varjossa (1992)
* Bhaji on the Beach (1993)
* Pitkän päivän ilta (1993)
* Stanley's Dragon (1994)
* Mrs. Dalloway (1997)
* Ladies in Lavender (2004)

## Sarjat
* Softly, Softly (1966–1969)
* Bergerac (1981–1991)
* Doctor Who (1963–1989)
* Pokka pitää (1990–1991)
* Kyllä, herra ministeri (1980–1982)
* Kyllä, herra pääministeri (1986–1988)

## Aiheesta muualla
*
Taitoluistelun maailmanmestaruuskilpailut 1910

**Taitoluistelun maailmanmestaruuskilpailut 1910** olivat Sveitsin Davosissa ja Saksan Berliinissä käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Davosissa 29.–30. tammikuuta. Naisten ja parien kilpailu käytiin 4. helmikuuta Berliinissä.

## Kilpailijat

## Lähteet
* 01.02.1910 Suomen Urheilulehti no 3
Taitoluistelun Euroopan-mestaruuskilpailut 1910

**Taitoluistelun Euroopan-mestaruuskilpailut 1910** olivat taitoluistelun Euroopan-mestaruuskilpailut, jotka pidettiin 10.–11. helmikuuta Berliinissä, Saksassa. Ohjelmassa oli vain miesten kilpailu.

## Kilpailijat

## Lähteet
* 01.02.1910 Suomen Urheilulehti no 3
Mona Lisa (täsmennyssivu)

**Mona Lisa**, **Mona-Lisa** tai **Mona-Liisa** voi tarkoittaa ainakin seuraavia: 

* *[[Mona Lisa]]*, Leonardo da Vincin maalaus 
* *[[Mona Lisa Smile]]*, Mike Newellin elokuva vuodelta 2003
* *[[Mona Lisa (romaani)|Mona Lisa]]*, William Gibsonin tieteisromaani  
* ”Mona Lisa”, Ray Evansin ja Jay Livingstonin laulu elokuvasta *[[Pettäjän jäljillä]]* (1950)
* *[[Monalisa (lehti)|Monalisa]]*, suomalainen naistenlehti
* Mona-Liisa Nousiainen (o.s. Malvalehto), suomalainen maastohiihtäjä ja harmonikansoittaja
* Mona-Lisa Pursiainen, suomalainen pikajuoksija
Pultava-Eteläinen

**Pultavan eteläinen rautatieasema** eli **Pultava-Eteläinen**  () on Ukrainan Pultavan alueen ja tämän maakunnan pääkaupungin Pultavan päärautatieasema ja tärkeimpien kansainvälisen junareittien pysähdyspaikka kaupungissa. Asema sijaitsee kantakaupungin itälaidalla.

Asema rakennettiin alun perin vuonna 1870, mutta tuhoutui suurelta osin toisen maailmansodan aikana. Asema uudelleenrakennettiin 1947. Asemasta vastaa Ukrainan rautatiet.

## Pultavan toinen asema
Huomaa, että Pultavassa on toinenkin suurehko rautatieasema. Kiovan asemalta (osoite ) liikennöidään muun muassa Donetskiin, Kiovaan, Lviviin ja Odessaan. Tämä asema sijaitsee kantakaupungin länsiosissa, linnuntietä vajaa 6 kilometrin päässä Pultava-Eteläisestä länteen. Osa kaupungin kautta kulkevista junavuoroista pysähtyy Pultavan molemmilla asemilla (välimatka rautateitse 18&nbsp;km asemalta toiselle).
 
## Lähteet

## Aiheesta muualla
* Kaukoliikenteen junien haku Poltavan Eteläiselle rautatieasemalle/-lta  (poezda.net)
* Junien aikatauluja Poltava-Eteläiselle   (poezda.org.ua)
* Poltava-Eteläisen ja Poltavan Kiovan aseman aikatauluja  (poltava.bizland.com)
* Junien aikatauluja Poltavan Kiovan asemalle   (poezda.org.ua)
* Ukrainan rautateiden interaktiivinen, kullekin asemalle saapuvien ja lähtevien pikajunien sivusto, erityisesti EURO2012 jalkapalloa ajatellen  
* Ukrainan rataverkon kartta
Svea (tuotemerkki)

**Svea** on Svea Brudar AB -yhtiön vaatemerkki. Per Holknekt, Ricky Sandström ja Andreas Engelkes perustivat tuotemerkin. Aluksi liikeideana oli maahantuoda rullalautoja ja tarvikkeita. Vuonna 1999 Svean uusi suunnittelija Kiki Wallmansson ohjasi yhtiön muotialalle. Sittemmin Kiki Wallmansson valittiin toimitusjohtajaksi ja hän vastaa yhtiön brändäämisestä. Vuoden 2010 lopussa Svea työllisti 11 henkilöä. Svealla oli aiemmin liikkeitä Tukholmassa ja Kööpenhaminassa, mutta nyttemmin heidän kauppansa sijaitsevat pienemmissä Etelä-Ruotsin kaupungeissa. Svean pipoja käytetään paljon Suomessa.

Svean pipot ovat olleet muotia vuosina 2009–2011.
Luettelo maailman suurimmista autolautoista

Luettelo sisältää kunkin ajan suurimman autolautan aikakausittain.

## Katso myös
*Luettelo Euroopan suurimmista autolautoista
Tihkujortikka

**Tihkujortikka** (*Tipula maxima*) on vaaksiaisiin (*Tipulidae*) kuuluva sääskilaji (*Nematocera*).

## Tuntomerkit
### Ulkonäkö
*Tipula maxima* on eräs suurimmista vaaksiaislajeista. Levossa sen siivet ovat noin 90 asteen kulmassa.

### Elintavat
Elää metsissä.

### Levinneisyys
Laji esiintyy harvinaisena Etelä-Suomessa.

## Lähteet
Juomuvaaksiainen

**Juomuvaaksiainen** (*Pedicia rivosa*) on vaaksiaisiin (*Tipulidae*) kuuluva sääskilaji (*Nematocera*).

## Tuntomerkit
### Ulkonäkö
Juomuvaaksiainen on suurin Suomessa tavattavista vaaksiaislajeista. Sen siivissä on jyrkkärajaista tummanruskeaa kirjailua. Lajin siipiväli on noin 5 senttimetriä.

### Levinneisyys
Laji on yleinen koko Suomessa.

## Lähteet
Köörnummi

**Köörnummi** on kylä Säkylässä. Köörnummi sijaitsee noin kahden kilometrin päässä Säkylän keskustasta koilliseen. Kylän halkoo sen itäpäässä seututie 204 ja lännessä taas sivuaa Rantatie. Köörnummi koostuu lähes täysin teollisuusalueesta. Köörnummen teollisuusalueella sijaitsee mm. Arpen maalausfirma, HK:n ja Kariniemen Broilertalo ja Milformin myymälä sekä talvi- ja jatkosotamuseo.
Carmo João Rhoden

**Carmo João Rhoden** (s. 16. toukokuuta 1939) on brasilialainen roomalaiskatolinen piispa. Hänet vihittiin dehoniaanien papiksi 17. joulukuuta 1966 ja nimitettiin Taubatén hiippakunnan piispaksi 22. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Aloísio Leo Arlindo Lorscheider, jota avustivat Eusébio Oscar Scheid ja Antônio Afonso de Miranda.

## Lähteet
Kaalivaaksiainen

**Kaalivaaksiainen** (*Tipula subcunctaris*) on vaaksiaisiin (*Tipulidae*) kuuluva sääskilaji (*Nematocera*).

## Tuntomerkit
Lajin siiven etureuna ja siivissä olevat täplät ovat ruskeat, muuten siivet ovat väriltään kirkkaat. Tuntosarvet ovat 13-jaokkeiset, joista kolme tyvijaoketta on punaruskeita. Naaraiden siivet ovat vähintään takaruumiin pituiset.

### Levinneisyys
Laji on yleinen Etelä- ja Keski-Suomessa.

## Lähteet
Tuomas Korkia-aho

**Tuomas Korkia-aho** (s. 1987 Jyväskylä) on suomalainen voimanostaja. Korkia-aho aloitti voimanostouransa vuonna 2006. 182cm pitkä ja noin 160kg painava Korkia-aho kilpailee International Powerlifting Federation (IPF) -liitossa.

Penkkipunnerruksessa Korkia-aho on voittanut kaksi junioreiden maailmanmestaruutta, aikuisten euroopanmestaruuden, sekä useita suomenmestaruuksia. Hänen nimissään on alle 23-vuotiaiden maailmanennätys (342,5kg). Korkia-aho on rikkonut myös Riku Kirin junioreiden voimanoston yhteistuloksen suomenennätyksen.

Nykyisin Korkia-aho toimii kuntosaliyrittäjänä sekä taidemaalarina.

## Ennätykset
* Jalkakyykky: 372,5kg
* Penkkipunnerrus: 342,5kg  (junioreiden maailmanennätys)
* Maastaveto: 290kg
* Yhteistulos: 975kg  (junioreiden suomenennätys)
Mason Dixon

**Mason ”The Line” Dixon** on Sylvester Stallonen kehittämä ja Antonio Tarverin esittämä hahmo elokuvassa *[[Rocky Balboa (elokuva)|Rocky Balboa]]*.

## Hahmon taustaa
Mason Dixon on syntynyt 12. elokuuta 1975 Tampassa Floridassa. Varttuessaan hän alkoi harrastaa nyrkkeilyä ja elokuvan aikoihin Dixon oli voittanut kaikki 33 otteluaan, joista 30 tyrmäyksellä. Elokuvan juoni ei kerro, miten Dixonista tuli maailmanmestari. Dixon elää ylenpalttisesti, treenaa moderniin tyyliin ja katsoo aina ottelemansa ottelut videolta. Lisäksi hän harrastaa autojen keräilyä.

## Dixonin rooli elokuvassa
Elokuvan alussa Dixon tyrmää jälleen uuden vastustajansa helposti saaden yleisön vihat niskoilleen. Hänen entinen valmentajansa Martin sanoo hänelle hänen saavan vielä arvoisensa vastustajan. Eräänä päivänä urheiluohjelmassa keskustellaan entisajan nyrkkeilijöistä ja siitä, voittaisiko Rocky Dixonin. Kaksi kolmesta nyrkkeilijästä äänestää Rockyn voittavan. Samalla esitetään tietokoneella luotu simulaatio-ottelu, jossa Rocky tyrmää Dixonin 13. erässä. Dixonin promotoijat haukkuvat ottelun ja pilkkaavat Rockya, josta on tullut ravintolan omistaja. Aluksi Dixon kieltäytyy mahdollisesta ottelusta sanoen voittavansa Rockyn helposti, mutta hyväksyy myöhemmin haasteen. Rocky ottaa vastaan Dixonin haasteen saatuaan uuden nyrkkeilylisenssin.

Lehdistötilaisuudessa Dixon sanoo ottelevansa Rockya vastaan ainoastaan faniensa puolesta, voittaakseen heidän kunnioituksen puolelleen. Dixon sanoo Rockylle antavansa tälle mahdollisuuden säilyttää kunniansa, mutta pudottaa hänet heti, jos hän satuttaa Dixonia. Ottelu käydään Mandalay Bayssa Las Vegasissa. Dixon lyö Rockyn kahdesti kanveesiin toisessa erässä, mutta satuttaa kätensä ja ottelun suunta kääntyy Rockyn puolelle. Ottelu kestää viimeiseen erään saakka, ja lopulta Dixon voittaa tuomariäänin saaden vihdoinkin kaipaamaansa kunnioitusta. Elokuvan vaihtoehtoisessa lopussa Rocky voittaa ja Dixon sanoo kunnioittavansa häntä.

## Lähteet
João Mamede Filho

**João Mamede Filho** (s. 21. elokuuta 1951) on brasilialainen roomalaiskatolinen piispa. Hän liittyi konventuaaleihin fransiskaaneihin 20. helmikuuta 1974, ja hänet vihki papiksi Cláudio Hummes 21. huhtikuuta 1978. Hänet nimitettiin 26. huhtikuuta 2006 São Paulon arkkihiippakunnan vihkipiispaksi ja Aquae Albae in Mauretanian titulaaripiispaksi. Piispaksi vihkiminen suoritettiin 1. heinäkuuta. Pääkonsekraattorina toimi Hummes, jota avustivat Fernando Mason ja Carmo João Rhoden.

24. marraskuuta 2010 Mamede Filho sai nimityksen Umuaraman hiippakunnan piispaksi.

## Lähteet
Hindustani

**Hindustani** (, ), joskus myös **hindi-urdu**, on indoarjalainen kieli ja lingua franca, jota käytetään Pohjois-Intiassa ja Pakistanissa. Kielellä on kaksi virallista kirjakieltä, hindi ja urdu. Kyse on kuitenkin yhdestä ja samasta kielestä, ja niiden puhujat ymmärtävät toisiaan vaikeuksitta. Hindiä ja urdua kuitenkin kirjoitetaan eri aakkosilla, joten kielen puhujat eivät yleensä ymmärrä toisen muodon tekstejä. Hindustanilla arvioidaan olevan noin 500 miljoonaa puhujaa, mikä tekee siitä on yhden maailman puhutuimmista kielistä.

## Lähteet

## Aiheesta muualla
Linda Thom

**Linda Mary Alice Thom** CM, o.s. *Malcolm* (s. 30. joulukuuta 1943), on kanadalainen ampuja ja olympiavoittaja.

Thom syntyi Hamiltonissa, Ontariossa, ja sai humanististen tieteiden kandidaatin arvon Carletonin yliopistolta 1967. Hän osallistui vuoden 1984 kesäolympialaisiin ja voitti kultaa 25 metrin urheilupistoolissa. Hänestä tuli ensimmäinen kesäolympialaisissa kultaa voittanut kanadalaisnainen sitten vuoden 1928.

Thom asettui progressiivisena konservatiivina ehdolle Ontarion lainsäädäntökokouksen vaaleissa vuonna 1995. Hänen vastaehdokkaanaan oli Ottawa Southin vaalipiirissä Dalton McGuinty, joka tuli valituksi.

Thomista tehtiin vuonna 1985 Kanadan ritarikunnan jäsen. Hän sai vuonna 1984 Velma Springstead Trophyn, ja hänet otettiin City of Ottawa Sports Hall of Famexen vuonna 1986. Vuonna 1992 hänet valittiin Canada's Sports Hall of Fameen.

## Lähteet

## Aiheesta muualla
* Linda Thom Biography and Olympic Results | Olympics at Sports-Reference.com
Maakuntajärvi

**Maakuntajärvet** ovat yksi Suomen maakuntien maakuntatunnuksista. Maakuntajärvi valittiin jokaiselle Suomen maakunnalle vuoden 2011 syksyllä. Aiemmin Suomessa on valittu maakuntalajeja, -kiviä ja -kasveja. Maakuntajärvet päätettiin äänestyksellä, jota ennen Järviwiki-palvelussa sai käydä ehdottamassa järviä. Loppuäänestykseen karsittiin kustakin maakunnasta raadin valitsemat kolme järveä. Järvet valittiin 12. lokakuuta 2011. Maakuntajärvikilpailun järjesti Suomen ympäristökeskus. Kampanjoimassa oli mukana luonnonsuojelujärjestöjä ja Yle TV2:n SuomiExpress-ohjelma.

## Maakuntajärvet

Satakunnalla ja Varsinais-Suomella on yhteinen maakuntajärvi, muilla kullakin oma.

# Ahvenanmaa: Östra och Västra Kyrksundet
# Etelä-Karjala: Saimaa
# Etelä-Pohjanmaa: Lappajärvi
# Etelä-Savo: Puula
# Kainuu: Oulujärvi
# Kanta-Häme: Vanajavesi
# Keski-Pohjanmaa: Lestijärvi
# Keski-Suomi: Keitele
# Kymenlaakso: Vuohijärvi
# Lappi: Inarijärvi
# Pirkanmaa: Längelmävesi
# Pohjanmaan maakunta: Luodonjärvi
# Pohjois-Karjala: Pielinen
# Pohjois-Pohjanmaa: Pyhäjärven Pyhäjärvi
# Pohjois-Savo: Juojärvi
# Päijät-Häme: Päijänne
# Satakunta: Säkylän Pyhäjärvi
# Uusimaa: Tuusulanjärvi
# Varsinais-Suomi: Säkylän Pyhäjärvi

## Lähteet
José Maria Maimone

**José Maria Maimone** (s. 6. lokakuuta 1932) on brasilialainen roomalaiskatolinen piispa. Hänet vihittiin pallottiinien papiksi 29. kesäkuuta 1961 ja nimitettiin Umuaraman hiippakunnan piispaksi 12. kesäkuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.

Maimone toimi hiippakuntansa johdossa, kunnes erosi tehtävistään 8. toukokuuta 2002.

## Lähteet
Ângelo Pignoli

**Ângelo Pignoli** (s. 4. joulukuuta 1946) on brasilianitalialainen roomalaiskatolinen piispa. Hänet vihittiin papiksi Francan hiippakuntaan 19. maaliskuuta 1976 ja nimitettiin Quixadán hiippakunnan piispaksi 3. tammikuuta 2007. Piispaksi vihkiminen seurasi 11. maaliskuuta. Pääkonsekraattorina toimi Lorenzo Baldisseri, jota avustivat Diógenes da Silva Matthes ja Emílio Pignoli. Pignoli asetettiin virkaansa 25. maaliskuuta.

## Lähteet
Emílio Pignoli

**Emílio Pignoli** (s. 14. joulukuuta 1932) on brasilianitalialainen roomalaiskatolinen piispa. Hänet vihittiin papiksi 29. kesäkuuta 1957 ja nimitettiin Mogi das Cruzesin hiippakunnan piispaksi 29. huhtikuuta 1976. Piispaksi vihkiminen seurasi 24. kesäkuuta. Pääkonsekraattorina toimi Carmine Rocco, jota avustivat Bernardo José Bueno Miele ja Diógenes da Silva Matthes.

15. maaliskuuta 1989 Pignoli sai nimityksen Campo Limpon hiippakunnan piispaksi. Hän jäi eläkkeelle 30. heinäkuuta 2008.

## Lähteet
Twilight (Blue Systemin albumi)

**Twilight** on Blue Systemin vuonna 1989 julkaistu albumi. Sen tunnetuin kappale on ”Magic Symphony”. Albumi lukeutuu Blue Systemin musiikilliseen parhaimmistoon, ja se olikin korkeimmillaan Saksan listoilla sijalla 11.

”Save Me” poikkeaa tyylillisesti albumin muista kappaleista.

”Madonna Blue” puolestaan muistuttaa huomattavasti Blue Systemin ensimmäistä singleä, *[[Walking on a Rainbow#Kappaleet|Sorry Little Sarahia]]*, ja kappale jatkaakin edeltäjänsä samba-tyylistä linjaa.

Muu albumin musiikki koostuu perinteisistä tarttuvista ja tunnelmallisista disco- tai popkappaleista.

## Kappaleet
# ”Magic Symphony” ― 3:39
# ”Love Me on the Rocks” ― 3:29
# ”Save Me” ― 3:49
# ”Nobody Makes Me Crazy (Like You Do)” ― 3:29
# ”Madonna Blue” ― 3:41
# ”Call Me Dr. Love (A New Dimension)” ― 3:22
# ”Little Jeannie” ― 3:31
# ”Carry Me Oh Carrie” ― 3:16
# ”Big Yellow Taxi” ― 3:22
# ”Everything I Own” ― 3:15
Colton Gillies

**Colton Gillies** (s. 12. helmikuuta 1989 White Rock, Brittiläinen Kolumbia) on kanadalainen jääkiekkoilija. Gillies on NHL-seura Minnesota Wildin ensimmäisen kierroksen varaus vuodelta .

## Ura
Gillies varattiin WHL-junioriliigaan koko tilaisuuden toisena pelaajana, varaajanaan Saskatoon Blades. Gillies edusti Kanadaa vuoden 2007 alle 18-vuotiaiden MM-kisoissa, jotka pidettiin Suomessa. Kanadan joukkue sijoittui neljänneksi. Samana kesänä Gillies varattiin NHL:ään numerolla 16 Minnesota Wildin toimesta. Wild oli kaupannut oman varausvuoronsa aikaisemmaksi, jotta saisi Gilliesin. Varaustilaisuuden jälkeen Gillies nimettiin Bladesin kapteeniksi ja hän edusti taas Kanadaa vuoden 2008 alle 20-vuotiaiden MM-kisoissa, jotka pidettiin Tšekissä. Kanadan joukkue voitti mestaruuden.

Myöhemmin kaudella 2007–2008 Gillies pelasi 11 ottelua Minnesotan AHL-seura Houston Aerosissa, jossa hänelle kertyi kahdeksan tehopistettä. Kaudella 2008–2009 Gillies pelasi 45 ottelua Minnesota Wildin joukkueessa. Hän teki ensimmäisen NHL-maalinsa New York Islandersia vastaan pelatussa pelissä 19. joulukuuta 2008.

6. heinäkuuta 2011 Gillies teki kahden vuoden jatkosopimuksen Minnesota Wildin kanssa. Gillies pelasi 36 ottelua Wildissa kaudella 2011–2012, kunnes Columbus Blue Jackets otti hänet tammikuussa 2012 siirtolistalta.

Gillies jäi kaudella  ilman NHL-sopimusta. Hän osallistui Buffalo Sabresin harjoitusleirille, joka kuitenkin toi hänelle vuoden sopimuksen Sabresin farmijoukkue Rochester Americansissa.

## Muuta
Gilliesin setä on Hockey Hall of Fameen valittu Clark Gillies.

## Lähteet
Jan Vokál

**Jan Vokál** (s. 25. syyskuuta 1958) on tšekkiläinen roomalaiskatolinen piispa. Hänet vihki Hradec Královén hiippakuntaan diakoniksi Jaroslav Škarvada 5. heinäkuuta 1988 ja papiksi paavi Johannes Paavali II 28. toukokuuta 1989. Vokál sai nimityksen Hradec Královén piispaksi 3. maaliskuuta 2011, ja hänet asetettiin tähän virkaan 14. toukokuuta. Piispaksi vihkiminen suoritettiin 7. toukokuuta 2011 Tarcisio Bertonen toimiessa pääkonsekraattorina sekä Dominik Dukan ja Erwin Josef Enderin avustaessa.

## Lähteet
Domenico Matteucci

**Domenico Matteucci** (1. maaliskuuta 1895 Ravenna – 19. heinäkuuta 1976) oli italialainen ampuja. Hän osallistui vuoden 1932 kesäolympialaisiin Los Angelesissa ja sai pronssimitalin 25 metrin kaksintaistelussa.

## Lähteet
Tarcísio Scaramussa

**Tarcísio Scaramussa** (s. 19. syyskuuta 1950) on brasilialainen roomalaiskatolinen piispa. Hän liittyi salesiaaneihin 31. tammikuuta 1969, ja hänet vihki papiksi Luís Gonzaga Peluso 31. tammikuuta 1969. Hän sai 23. tammikuuta 2008 nimitykset São Paulon arkkihiippakunnan vihkipiispaksi ja Segian titulaaripiispaksi. Piispaksi vihkiminen seurasi 19. huhtikuuta. Pääkonsekraattorina toimi Odilo Pedro Scherer, jota avustivat Célio de Oliveira Goulart ja Décio Zandonade.

## Lähteet
Eurocup Formula Renault 2.0 -kausi 2010

**Eurocup Formula Renault 2.0-kausi 2010** oli sarjan 20:s kausi. Kausi alkoi Espanjan Alcanízin radalla ja päättyi Espanjan Barcelonan radalla. Sarjan mestaruuden voitti virolainen Kevin Korjus. Toiseksi sijoittui brittiläinen Luciano Bacheta ja kolmanneksi ranskalainen Arthur Pic.

Mainitsemisen arvoinen on myös Suomen Aaro Vainion sarjan neljäs sija.

## Tallit ja kuljettajat

*Kursivoitu* tarkoittaa kuljettajia, jotka osallistuivat Britannian Formula Renault sarjasta mukaan vieraileviksi tähdiksi.

## Lähteet
Sandra Brugnera

**Sandra Brugnera** (s. 13. elokuuta 1943) on entinen italialainen taitoluistelija. Hän sijoittui vuoden 1964 talviolympialaisissa Innsbruckissa naisten yksinluistelussa 26. sijalle. Hän kilpaili lisäksi taitoluistelun maailmanmestaruuskilpailuissa vuosina 1962–1965 ja Euroopan-mestaruuskilpailuissa 1961–1965.

## Lähteet
Eurocup Formula Renault 2.0 -kausi 2011

**Eurocup Formula Renault 2.0-kausi 2011** oli sarjan 21:s kausi. Kausi alkoi Espanjan Alcanízin radalla ja päättyi Espanjan Barcelonan radalla. Sarjan mestaruuden voitti hollantilainen Robin Frijns. Toiseksi sijoittui espanjainen Carlos Sainz Jr. ja kolmanneksi venäläinen Daniil Kvjat.

## Tallit ja kuljettajat

*Kursivoitu* tarkoittaa kuljettajia, jotka osallistuivat Formula Renault 2.0 NEC sarjasta mukaan vieraileviksi tähdiksi. He eivät olleet oikeutettu saamaan pisteitä.

**<span style="padding:1px 4px; color:black; background-color:#FFB814;">J</span>** = Sarjan tulokas kaudella 2011

## Kuljettajien loppupisteet

## Lähteet
Korjakskaja

**Korjakski** tai **Korjakskaja sopka** (, Коря́кская со́пка, *Korjakskaja sopka*) on tulivuori Kamtšatkan niemimaalla Venäjällä. 3 456 metrin korkuinen tulivuori sijaitsee lähellä Kamtšatkan aluepiirin pääkaupunkia Petropavlovsk-Kamtšatskia. Korjakski on yksi niistä 16 tulivuoresta, joita vulkanologien yhdistys IAVCEI seuraa luonnonmullistusten varalta. Se kuuluu Tyynenmeren tulirenkaan vyöhykkeeseen. 

Korjakski on luultavasti ollut aktiivinen kymmeniä tuhansia vuosia ja se on edelleenkin aktiivinen. Sen nähtiin purkautuvan ensimmäisen kerran historiassa vuonna 1890. Se on purkautunut myös vuosina 1926, 1956–1957 ja 2008. Vuoden 2008 purkaus oli Korjakskin suurin purkaus 3&nbsp;500 vuoteen.

## Lähteet

## Aiheesta muualla
*Koryaksky, Russia  ExploreVolcanoesNow.com
*На Камчатке проснулся вулкан Корякский Uutinen vuoden 2008 purkauksesta. www.regions.ru 
*Koryaksky Global Volcanism Program. Smithsonian Institution.
Vasco Giuseppe Bertelli

**Vasco Giuseppe Bertelli** (23. tammikuuta 1924 Pontedera – 2. marraskuuta 2013) oli italialainen roomalaiskatolinen piispa. Hänet vihittiin papiksi 5. huhtikuuta 1947 ja nimitettiin Volterran hiippakunnan piispaksi 25. toukokuuta 1985. Piispaksi vihkiminen seurasi 29. kesäkuuta. Pääkonsekraattorina toimi Benvenuto Matteucci, jota avustivat Ettore Cunial ja Giuliano Agresti.

Bertelli jäi eläkkeelle 18. maaliskuuta 2000.

## Lähteet
Mansueto Bianchi

**Mansueto Bianchi** (4. marraskuuta 1949 – 3. elokuuta 2016) oli italialainen roomalaiskatolinen piispa. Hänet vihittiin papiksi Luccan arkkihiippakuntaan 29. heinäkuuta 1974 ja nimitettiin Volterran hiippakunnan piispaksi 18. maaliskuuta 2000. Piispaksi vihkiminen seurasi 3. toukokuuta. Pääkonsekraattorina toimi Bruno Tommasi, jota avustivat Alessandro Plotti ja Vasco Giuseppe Bertelli.

4. marraskuuta 2006 Bianchi sai nimityksen Pistoian hiippakunnan piispaksi, jonka virkaan hänet asetettiin 16. joulukuuta.

## Lähteet
The Polarity Axiom

**The Polarity Axiom** on suomalaisen black metal -yhtye Alghazanthin neljäs studioalbumi, joka julkaistiin vuonna 2004 Woodcut Recordsilta.

## Kappaleet
#
#
#
#
#
#
#
#

## Kokoonpano
* Nebiros – laulu
* Infection – leadkitarat
* Thasmorg – rytmikitarat
* Grimort – basso
* Gorath Moonthorn – rummut
* Antti Simonen – koskettimet

+

* Juho "Pensselimies" Vainio – sello (kappale 8)

### Tuotanto
* Arttu "Mammutit Huokaa" Sarvanne – äänittäjä, miksaaja
* Mika Jussila – masteroija
* Helgorth – grafiikka
* Thasmorg – layout, design

## Arvostelut
* Imperiumi.net: 
* Soundi: 

## Aiheesta muualla
* Yhtyeen viralliset kotisivut 
* 
* 

## Lähteet
From Russia with Love (Tori Amosin albumi)

**From Russia with Love** on yhdysvaltalaisen laulaja-lauluntekijä Tori Amosin livealbumi vuodelta 2010. Albumi sisältää Amosin Moskovan konsertissa 3. syyskuuta 2010 nauhoitettuja kappaleita. Amos esiintyy levyllä soolona pianon kanssa. Albumia myytiin vain 2000 kappaleen rajoitettu painos Amosin nettisivujen kautta. Albumi oli osa erikoispakettia, johon kuului Amosin markkinoima kamera, valokuvia ja Amosin signeeraama kaksois-CD.

## Kappaleet

## Kokoonpano
* Tori Amos – laulu, piano, koskettimet, tuotanto
* Mark Hawley – äänitys, miksaus
* Marcel van Limbeek – äänitys, miksaus

## Lähteet

## Aiheesta muualla
* From Russia with Love Discogs-sivustolla
Miro Kadmiry

**Miro Kadmiry** (s. 7. heinäkuuta 1991) on suomalainen aktiiviuransa lopettanut amerikkalaisen jalkapallon pelaaja, pelipaikaltaan pelinrakentaja. Kadmiry oli pitkäaikainen Suomen maajoukkueen pelinrakentaja.

## Ura
Kadmiry aloitti amerikkalaisen jalkapallon Helsinki Wolverinesin D-junioreissa. Hän siirtyi Vantaan TAFTiin vuonna 2006. Vuonna 2010 Kadmiry sai tunnuksena hyvästä pelistä, tarkoista syötöistä, sähäkästä juoksupelistä sekä monipuolisuudesta 1-divisioonan parhaan pelaajan palkinnon. Samana vuonna Kadmiry murtautui suuren yleisön tietoisuuteen ottamalla paikan Suomen maajoukkueessa vasta 19-vuotiaana.

Vuoden 2010 finaaliottelussa Spagettimaljassa Kadmiry oli ratkaisevassa roolissa ja hänet palkittiin ottelun parhaana pelaajana. Elokuussa 2011 TAFT uutisoi kotisivuillaan Kadmiryn lähtevän Yhdysvaltoihin pelaamaan ja opiskelemaan Louisianan yliopistoon. Harjoitusleirillä oli kahdeksan muuta pelinrakentajaa, eikä Kadmirylle avautunut pelipaikkaa, joten jo syyskuussa uutisoitiin Kadmiryn palaavan takaisin liiganousija TAFTin riveihin.

Kaudeksi 2014 Kadmiry siirtyi Saksan toiseksi korkeimmalle sarjatasolle. Kadmiryn ura Saksassa jäi yhden kauden mittaiseksi, sillä hän palasi jo seuraavana vuonna takaisin Suomeen Porvoon Butchersin joukkueeseen. Kaudeksi 2016 Kadmiry siirtyi Turku Trojansiin. Kauden aikana Kadmiry loukkasi olkapäänsä, eikä pystynyt enää heittämään. Trojans hankki uuden pelinrakentajan ja Kadmiry siirtyi loppukaudeksi Kuopio Steelersiin pelaamaan laitahyökkääjänä.

Kaudella 2017 Kadmiry siirtyi pelaamaan Helsinki Roostersissa. Hän jatkoi pelaamista laitahyökkääjänä. Pelinrakentajan paikalle hän palasi kaudeksi 2019. Roostersissa Kadmiry on voittanut Suomen mestaruuden vuosina 2017, 2018 ja 2019. Kaudella 2019 hänet valittiin Vaahteraliigan parhaaksi pelaajaksi. Kausi 2020 päättyi Kadmiryn osalta loukkaantumiseen. Seuraavalla kaudella hän johdatti Roostersin Vaahteraliigan finaaliin, joka päättyi tappioon. Kadmiry lopetti pelaajauransa syksyn 2021 EM-kilpailuihin, joissa Suomi saavutti pronssia.

## Lähteet

## Aiheesta muualla
Diógenes da Silva Matthes

**Diógenes da Silva Matthes** (12. lokakuuta 1931 Caconde – 20. marraskuuta 2016) oli brasilialainen roomalaiskatolinen piispa. Hänet vihittiin papiksi Ribeirão Preton hiippakuntaan 29. kesäkuuta 1957 ja nimitettiin Francan hiippakunnan piispaksi 11. maaliskuuta 1971. Piispaksi vihkiminen seurasi 11. kesäkuuta. Pääkonsekraattorina toimi Umberto Mozzoni, jota avustivat Bernardo José Bueno Miele ja Luíz Eugênio Pérez.

Da Silva Matthes jäi eläkkeelle 29. marraskuuta 2006.

## Lähteet
Luíz Eugênio Pérez

**Luíz Eugênio Pérez** (5. toukokuuta 1928 – 14. marraskuuta 2012) oli brasilialainen roomalaiskatolinen piispa. Hänet vihittiin papiksi 8. joulukuuta 1954 ja nimitettiin Jalesin hiippakunnan piispaksi 9. maaliskuuta 1970. Piispaksi vihkiminen seurasi 11. kesäkuuta. Pääkonsekraattorina toimi Umberto Mozzoni, jota avustivat Bernardo José Bueno Miele ja Jaime Luiz Coelho.

Pérez sai 7. kesäkuuta 1981 nimityksen Jaboticabalin hiippakunnan piispaksi, jona hän toimi, kunnes jäi eläkkeelle 25. kesäkuuta 2003.

## Lähteet
R. Gordon Wasson

**Robert Gordon Wasson** (22. syyskuuta 1898 – 23. joulukuuta 1986) oli yhdysvaltalainen kirjailija, sienten kulttuurimerkityksen tutkija sekä investointipankkilaitos J.P. Morgan & Co:n varapresidentti. Hän teki myös itsenäisiä tutkimuksia liittyen kasvitieteeseen, kasvien kulttuurimerkitykseen ja antropologiaan.

## Kirjoituksia
* Forte, Robert. *Entheogens and the Future of Religion*. San Francisco: Council on Spiritual Practices, 1997.
*Furst, Peter T. *Flesh of the Gods: The Ritual Use of Hallucinogens*. 1972.
* Riedlinger, Thomas J. *The Sacred Mushroom Seeker: Essays for R. Gordon Wasson*. Portland: Dioscorides Press, 1990.
*Wasson, R. Gordon, Stella Kramrisch, Jonathan Ott, and Carl A. P. Ruck. *Persephone's Quest: Entheogens and the Origins of Religion*. New Haven: Yale University Press, 1986.
*Wasson, R. Gordon. *The Last Meal of the Buddha*. Journal of the American Oriental Society, v. 102, No. 4. (loka–joulukuu 1982). p 591-603.
*Wasson, R. Gordon. *The Wondrous Mushroom: Mycolatry in Mesoamerica*. New York: McGraw-Hill, 1980.
*Wasson, R. Gordon, et al. *The Road to Eleusis: Unveiling the Secret of the Mysteries*. New York: Harcourt, 1978.
*Wasson, R. Gordon.  *Maria Sabina and Her Mazatec Mushroom Velada*. New York: Harcourt, 1976.
*Wasson, R. Gordon. *A Review of Carlos Castaneda's "Tales of Power."*   Economic Botany. v. 28(3):245-246, 1974.
*Wasson, R. Gordon. A* Review of Carlos Castaneda's "Journey to Ixtlan: The Lessons of Don Juan."* Economic Botany. v. 27(1):151-152, 1973.
*Wasson, R. Gordon. *A Review of Carlos Castaneda's "A Separate Reality: Further Conversations with Don Juan."* Economic Botany. v. 26(1):98-99. 1972.
*Wasson, R. Gordon. *A Review of Carlos Castaneda's "The Teachings of Don Juan: A Yaqui Way of Knowledge."* Economic Botany. v. 23(2):197. 1969.
*Wasson, R. Gordon. *Soma: Divine Mushroom of Immortality*. 1968.
*Wasson, Valentina Pavlovna,  and R. Gordon Wasson. ''Mushrooms, Russia and History''. 1957.
*Wasson, R. Gordon. ''Seeking the Magic Mushroom'' Life magazine, 13. toukokuuta 1957
Alessandro Plotti

**Alessandro Plotti** (8. elokuuta 1932 Bologna – 19. lokakuuta 2015 Rooma) oli italialainen roomalaiskatolinen arkkipiispa. Hänet vihittiin papiksi Rooman hiippakuntaan 25. heinäkuuta 1959 ja nimitettiin sen vihkipiispaksi sekä Vannidan titulaaripiispaksi 23. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.

7. kesäkuuta 1986 Plotti sai nimityksen Pisan arkkipiispaksi, ja hänet asetettiin tähän virkaan 17. kesäkuuta. Hän jäi eläkkeelle 2. helmikuuta 2008.

## Lähteet
Albert Ellis

**Albert Ellis** (27. syyskuuta 1913 Pittsburgh – 24. heinäkuuta 2007 New York) oli tunnettu yhdysvaltalainen psykologi. Hänet tunnetaan parhaiten kognitiiviselle käyttäytymisterapialle tietä raivanneen rationaalis-emotionaalisen käyttäytymisterapian (REBT) kehittäjänä. 

Hän suoritti alemman korkeakoulutukinnon liikkeenjohdosta. Sitten hän opiskeli Columbian yliopiston opettajakorkeakoulussa kliiniseksi psykologiksi ja väitteli aihepiiristä vuonna 1949. Columbian yliopistossa hän opiskeli myös humanistisen suuntauksen mukaisesti psykoterapeutiksi, mutta vaihtoi sitten aluksi syvällisemmäksi uskomaansa freudilaiseen psykoanalyyttiseen lähestymiseen ja oli valmistumisensa jälkeen kuusi vuotta kliinistä työtä tekevä psykoanalyytikko. Kliinisen asiakastyönsä lomassa hän kirjoitti useita kriittisiä artikkeleita psykoanalyyttisestä lähestymisestä. Sittemmin hän haastoi epäolennaisuuksiin keskittyvänä ja tehottomana pitämänsä psykoanalyyttisen ajattelutavan vuonna 1955. Ellis ryhtyi kutsumaan itseään *rationaaliseksi terapeutiksi* ja kehitti rationaalis-emotionaalisen käyttäytymisterapian (alkujaan rational therapy, RT; sitten rational emotive therapy, RET; sittemmin rational emotive behavior therapy, REBT). Hänen mielestään psykoterapeutin tehtävänä oli suoraan - interventioiden ja potilaalle annettavien kotitehtävien avulla - auttaa potilaita hyväksymään itsensä ehdoitta ja sitten kouluttaa heitä välttämään itselle haitallisia tai tuhoisia tunteita - "ja löytää uusia olemassaolemisen ja käyttäytymisen tapoja".  

Hänen työnsä vaikutti merkittävästi lukuisten psykologien ja psykiatrien, esimerkiksi kognitiivisen psykoterapian (CT) perustaja Aaron T. Beckin ajatteluun. Vuonna 1982 pohjoisamerikkalaiset psykologit arvioivat Ellisin vaikuttaneen heihin enemmän kuin Sigmund Freud, Carl Jung tai B. F. Skinner. Yhdessä Ellisin ja Beckin alullepanemat psykoterapiasuuntaukset loivat pohjan laajalti käytetylle kognitiiviselle käyttäytymisterapialle (CBT), jonka ensimuotona Ellisin kehittämää REBT-terapiaa on myös pidetty.
 
## Kirjallisuutta
### Suomennettu teos
* 

### Englanniksi
Yli 80 kirjaa sekä yli 500 tieteellistä artikkelia yksin ja yhdessä muiden kirjoittajien kanssa, muun muassa
* *The Art of Erotic Seduction*,
* *The Essential Albert Ellis*
* *A Guide to Rational Living*,
* *A Guide to Successful Marriage*, 
* *Handbook of Rational Emotive Therapy*,
* *How to Live With a Neurotic* (1956),
* *Overcoming Procrastination*, 
* *Rational-Emotive Approaches to the Problems of Childhood*,
* *Sex Without Guilt*, 
* *How to Stubbornly Refuse to Make Yourself Miserable About Anything — Yes, Anything*.

## Lähteet

## Aiheesta muualla
* Rationaalis-emotiivinen käyttäytymisterapia. Järvenpään sosiaalisairaala. (PDF)
* Three approaches to psychotherapy: Gloria (1965; videon loppuosassa 1:16:00- Albert Ellis esittelee rationaalis-emotionaalisen käyttäytymisterapian mukaisen lähestymisensä, 1:23:05- Case Gloria ja 1:40:35-1:45:53 yhteenveto)  (youtube.com)
* 
* 
* 
*
Mäntyturilas

**Mäntyturilas** (*Polyphylla fullo*) on lehtisarvisiin (Scarabaeidae) kuuluva kovakuoriaislaji.

## Tuntomerkit
Lajin naarailla tuntosarvien nuija on lyhytliuskainen.

## Levinneisyys
Lajia ei tavata Suomessa. Muutamia yksilöitä on tavattu Etelä-Ruotsista, josta lähimmät havainnot Suomeen nähden on tehty.

## Elintavat
Aikuisilla kovakuoriaisilla on tapana nakerrella männynneulasia. Turilaan toukat elävät hietamaassa kasvien juurilla.

## Lähteet

## Aiheesta muualla
*Laji.fi: Polyphylla fullo
*Centre for Agriculture and Biosciences International (CABI): Polyphylla fullo (fuller)